
	专"谉


	诪转讬专 拽专讘讬讟讬讜 讚讛讬讬谞讜 诇讜诇讗讜转讬讜 讘讬诪讬 讗讘诇讜: 拽专讘讬讟讬谉 诪讬 讗讬转 诇讬讛. 讛专讬 讻砖讗专 诪讟讜转 讛讜讗 注砖讜讬: 讘砖讜拽讗 讚爪诇注讬. 诪注讘讚讬 注讜专讜转: 注专住讗 讚爪诇讗. 诪讟讛 砖诇 注讜专 讜转讜诇讬谉 专爪讜注讜转 讘砖驻转 讛注讜专 住讘讬讘 讜讻砖专讜爪讬诐 诇谞讟讜转讜 注讜谞讘讬谉 讛专爪讜注讜转 讘讗专讜讻讜转 讛诪讟讛 讜讻砖诪转讬专讬谉 讗讜转谉 谞讜驻诇 诪讗诇讬讜 讜讛谉 讛谉 拽专讘讬讟讬讜 讜讻讚讬 砖诇讗 讬转拽诇拽诇 讛注讜专 讘诇讞诇讜讞 讛拽专拽注 砖诇讗 讛讬讜 专讗砖讬 讻专注讬讜 讙讘讜讛讬谉 诪住专讜讙讜 诇诪注诇讛 讗诪专 转谞讗 拽诪讗 讚讗讬谞讜 讻讜驻讛讜 讜拽讗诪专 专''讙 讚诪转讬专 拽专讘讬讟讬讜 讜讛讜讗 谞讜驻诇: 诪讟讛 诪住专讙讬谉 讗讜转讛 注诇 讙讘讛. 讛讞讘诇讬诐 诪专讻讬讘讬诐 注诇 讗专讜讻讜转 讛诪讟讛: 讚专讙砖 诪住专讙讬诐 讗讜转讜 诪讙讜驻讜. 砖讬砖 谞拽讘讬诐 讘讗专讜讻讜转讬讜 讜转讜讞讘讬诐 讘讛谉 专讗砖讬 专爪讜注讜转 讛转诇讜讬讜转 讘注讜专 讜注讜谞讘讬谉 讜讗讬谉 诪专讻讬讘讬谉 讛专爪讜注讜转 注''讙 讗专讜讻讜转 讛诪讟讛: 讜讛注专讬住讛. 注专讬住转 转讬谞讜拽讜转: 诪砖讬砖讜驻诐 讘注讜专 讛讚讙. 讻讚讬 诇讛讞诇讬拽 讛讗专讜讻讜转 诇讬驻讜转谉: 诇诪讛 诇讬 砖讬驻转 注讜专 讚讙. 讜讛专讬 诪讻讜住讜转 讛谉 转诪讬讚 讘专讗砖讬 讛讞讘诇讬诐 讛诪住讜专讙讬谉 注诇 讙讘讬 讛诪讟讛: 讗注讜诇讬 讜讗驻讜拽讬 讘讘讝注讬诐. 讘谞拽讘讬诐 砖诇 讗专讜讻讜转 诪讻谞讬住 讜诪讜爪讬讗 专讗砖 讛讞讘诇: 讘讗讘拽转讗. 诇讜诇讗讜转 转诇讜讬谉 讘谞拽讘讬 讗专讜讻讜转讬讜 讜讘讛谉 诪讻谞讬住讬谉 专讗砖讬 专爪讜注讜转 讛转诇讜讬讜转 讘砖驻转 讛注讜专: 砖谞拽诇讬讟讬讛 讬讜爪讗讬谉. 谞拽诇讬讟讬谉 讘' 注爪讬诐 讗专讜讻讬谉 砖诪注诪讬讚讬谉 讗讜转诐 讘诪讟讛 讗讞讚 讘诪专讗砖讜转讬讛 讜讗讞讚 讘诪专讙诇讜转讬讛 讜诪讜驻爪诇讬谉 讛谉 讘专讗砖讬讛谉 讜诪谞讬讞讬谉 拽谞讛 诪讝讛 讜诪讝讛 讜注诇讬讜 驻讜专砖讬谉 讛讻讬诇讛 讜讬砖 砖诪讞讘专讬谉 讗讜转谉 谞拽诇讬讟讬谉 诇诪讟讛 讜讛讬讬谞讜 [讬讜爪讗讬诐] 砖诪讞讜讘专讬谉 讜讬讜爪讗讬谉 诪谉 讛诪讟讛 注爪诪讛 讜讗讬谉 讬讻讜诇 诇讻驻讜转讛 诪驻谞讬 谞拽诇讬讟讬讛 讜诪砖讜诐 讛讻讬 讝讜拽驻讛 讜讚讬讜: 诪谞诇谉 讚注讬讘讜专讗 讚诪转讗 讻诪转讗 讚诪讬 讜讻讜'. 讗诇讗 砖''诪 讘注讬讘讜专讛 转讜讱 注' 讗诪讛 讜砖讬专讬诐 砖诇 讬专讬讞讜 讛讬讛 讬讜砖讘: 讛讗 讻转讬讘 讘转讞讜诪讛 讜诪讚讜转诐 诪讞讜抓 诇注讬专. 讗诇诪讗 转讞讜诐 讛注讬专 讞讜抓 诇注讬专 诪讬拽专讬 讜讗讬谞讜 诪谉 讛注讬专: 讬诇讱 诇讘讬转讜 讜讬住讙讬专. 注诇 讬讚讬 讞讘诇 讗专讜讱: 转''诇 讗诇 驻转讞 讛讘讬转. 讚诪砖诪注 砖爪专讬讱 诇注诪讜讚 注诇 讛驻转讞 讘砖注转 讛住讙专: 讗讬 讗诇 驻转讞 讛讘讬转. 讻诇讜诪专 讗讬 讻转讘讬讛 诇讞讜讚讬讛 讜诇讗 讻转讘 诪谉 讛讘讬转 讛''讗 砖讬注诪讜讚 注诇 讛讗住拽讜驻讛 转讞转 讛诪砖拽讜祝 讜讬住讙讬专 诇讛讻讬 讗讬爪讟专讬' 诪谉 讛讘讬转 诇诇诪讚 砖爪专讬讱 诇爪讗转 讞讜抓 诇讗住拽讜驻讛 砖转讞转 讛诪砖拽讜祝 讜诪讚讗爪专讻讬讛 讛讻讬 讗诇诪讗 讻诇 砖转讞转 讛诪砖拽讜祝 讗注''驻 砖讛讜讗 诪谉 讛讗讙祝 讜诇讞讜抓 讛讜讬 讘讻诇诇 讘讬转: 砖讗谞讬 讙讘讬 讘讬转. 讚讻转讬讘 拽专讗 诪谉 讛讘讬转 注讚 砖讬爪讗 诪谉 讛讘讬转 讻讜诇讜 讚讻讬讜谉 讚讻转讘 专讞诪谞讗 诪谉 讛讘讬转 讬转讬专讗 诇专讘讜讬讬 讬爪讬讗讛 讗讞专转 讗转讗 讜讛讬讬谞讜 砖讬爪讗 诪讻诇 诪讛 砖转讞转 讛诪砖拽讜祝 讚讛讗 讗讬 诇讗 讻转讬讘 诪谉 讛讘讬转 讗诇讗 讜讬爪讗 讛讻讛谉 讗诇 驻转讞 讛讘讬转 讛讜讛 讗诪讬谞讗 讚注讜诪讚 转讞转 讛诪砖拽讜祝 讜诪住讙讬专 讗注''讙 讚讻转讬讘 讜讬爪讗 讚诪谉 讛讗讙祝 讜诇讞讜抓 讻诇讞讜抓. 讜诪讻讗谉 诇讗讜转谉 砖谞砖讘注讬谉 诇注诪讜讚 讘讘讬转 讗讞讚 讚诪谉 讛讗讙祝 讜诇驻谞讬诐 诪讜转专讬诐 诪谉 讛讗讙祝 讜诇讞讜抓 讗住讜专讬谉:





专讬讟讘"讗

诪转谞讬' 讛谞讜讚专 诪谉 讛注讬专 诪讜转专 诇讬讻谞住 诇转讞讜诪讛. 讻诇讜诪专 转讜讱 转讞讜诐 砖讘转 讚讛讬讬谞讜 讗诇驻讬诐 讗诪讛 讜讗住讜专 诇讬讻谞住 诇注讬讘讜专讛 驻讬' 转讜讱 砖讘注讬诐 讗诪讛 讜砖讬专讬诐 砖诪砖诐 讜诇驻谞讬诐 谞讚讜谉 诪谉 讛注讬专 讜诪砖诐 讜讗讬诇讱 诪讜讚讚讬谉 转讞讜诐 砖讘转 讻讚讗讬转讗 讘诪住讻转 注讬专讜讘讬谉 [讚祝 谞讝.] 讗讘诇 讛谞讜讚专 诪谉 讛讘讬转 讗住讜专 诪谉 讛讗讙祝 讜诇驻谞讬诐 驻讬专讜砖 诪讛讙驻转 讛讚诇转讜转 讜诇驻谞讬诐 [诪诇砖讜谉] 讬讙讬驻讜 讛讚诇转讜转 讜诪谉 讛讗讙祝 讜诇讞讜抓 诪讜转专 讗驻讬' 转讞转 讛诪砖拽讜祝:





驻讬专讜砖 讛专讗"砖

诪讬讚讬 讚讛讜讛 讗诪讟讛 诪讬讜讞讚转 诇讻诇讬诐. 讜讛讗 讚讗诪专讬谞谉 砖讻讜驻讬谉 讻诇 讛诪讟讜转 讛讬讬谞讜 诪讟讜转 讛诪讬讜讞讚讜转 诇砖讻讬讘讛 讜诇讬砖讬讘讛:



讚专讙砖 诪转讬专 拽专讘讬讟讬讜. 诇讜诇讗讜转 砖讛讜讗 拽砖讜专 讘讛:



讘砖讜拽讗 [住"讗 讚讙诇讚讗讬] 讚爪诇注讬. 专爪注谞讬诐 讛讘拽讬讗讬诐 讘诪诇讗讻转 注讜专:



注专住讗 讚爪诇讗. 诪讟讛 砖诇 注讜专 讜诇驻讬 砖讛注讜专 诪转拽诇拽诇 讘谞讙注讜 讘讗专抓 驻讟专讜讛讜 诪讻驻讬讛:



诪住专讙讬谉 讗讜转讛 注诇 讙讘讛. 注诇 讙讘 讛讗专讜讻讜转:



诪住专讙讬谉 讗讜转讜 诪转讜讻讜. 诪讞讘专讜 诇讗专讜讻讜转 讛诪讟讛:



诪砖讬砖讜驻诐 讘注讜专 讛讚讙. 诇讛讞诇讬拽诐 讜讗讝 谞讙诪专讛 诪诇讗讻转诐 诇拽讘诇 讟讜诪讗讛:



诇诪讛 诇讬 砖讬驻转 注讜专 讛讚讙. 讜讛诇讗 讛讗专讜讻讜转 诪讻讜住讜转 讘住专讬讙讬 讛诪讟讛:



讗注讜诇讬 讜讗驻讜拽讬 讘讘讝讬讜谞讬. 讘谞拽讘讬 讛讗专讜讻讜转:



讘讗讘拽转讗. 诇讜诇讗讜转 讛转诇讜讬讜转 讘讗专讜讻讛:



砖谞拽诇讬讟讬讛 讬讜爪讗讬谉. 注抓 讬讜爪讗 诪讗诪爪注 讛诪讟讛 讗' 讘诪专讗砖讜转讬讛 讜讗讞讚 讘诪专讙诇讜转讬讛 讜讛谉 讙讘讜讛讬谉 讜谞讜转谞讬谉 注抓 讗专讜讱 注诇 砖谞讬讛谉 讜驻讜专住讬谉 注诇讬讜 住讚讬谉 诇讗讛诇 注诇 讛诪讟讛 讜讗讬谞诐 拽讘讜注讬谉 讘诪讟讛 讜讗诐 讬砖 诪讟讛 砖谞拽诇讬讟讬讛 讬讜爪讗讬谉 诪讙讜驻讛 讜拽讘讜注讬谉 讘讛 讜讗讬谉 讬讻讜诇 诇讻驻讜转讛 诪驻谞讬 讗讜转谉 谞拽诇讬讟讬谉 讝讜拽驻讛 注诇 爪讚讛 讜讚讬讜:



诪转谞讬' 讜讗住讜专 诇讬讻谞住 诇注讬讘讜专讛. 砖讘注讬诐 讗诪讛 讜砖讬专讬诐 砖谞讜转谞讬诐 讗讜转诐 注讬讘讜专 诇注讬专 讜诪讛诐 讜讛诇讗讛 诪讜讚讚讬谉 转讞讜诐 砖讘转:



诪谉 讛讗讙祝 讜诇驻谞讬诐. 诪诪拽讜诐 讛讙驻转 讛讚诇转:



讙诪' 讛讻转讬讘 讜诪讚讜转诐 诪讞讜抓 诇注讬专. 讗诇诪讗 转讞讜诐 讛注讬专 诪讬拽专讬 讞讜抓 诇注讬专:



讬讻讜诇 讬诇讱 诇讘讬转讜 讜讬住讙讬专. 注诇 讬讚讬 讞讘诇 讗专讜讱 讗讜 注诇 讬讚讬 砖诇讬讞:



转"诇 讗诇 驻转讞 讗讬 讗诇 驻转讞 讛讘讬转 讬讻讜诇 讬注诪讜讚 转讞转 讛诪砖拽讜祝 讜讬住讙讬专. 讚讛讬讬谞讜 诪谉 讛讗讙祝 讜诇讞讜抓 讗诇诪讗 拽专讬谞谉 讘讬讛 驻转讞 讛讘讬转:





讛诪讗讬专讬

诪讟讛 砖谞拽诇讬讟讬讛 讬讜爪讗讬谉 诪诪谞讛 专"诇 砖谞讬 驻住讬谉 讙讘讜讛讬谉 诪讗诪爪注讬转讛 讗讞讚 诪爪讚 专讗砖 讛诪讟讛 讜讗讞讚 诪爪讚 诪专讙诇讜转讬讛 诇驻专讜住 注诇讬讛诐 讗转 讛讻讬诇讛 诇讛讙讬谉 诪讝讘讜讘讬诐 讜诪讗讘拽 讛转拽专讛 讛讜讗讬诇 讜讗讬 讗驻砖专 诇讛驻讻讛 讗讬谉 爪专讬讱 诇讻驻讜转讛 讗诇讗 讝讜拽驻讛 注诇 爪讚讛 讜讛讜讗 砖讜讻讘 注诇 诪讟讛 讗讞专转 讻驻讜讬讛 讗讜 注诇 讙讘讬 拽专拽注 诇讚注转 拽爪转 讜讻讘专 讘讬讗专谞讜 注谞讬谞讬诐 讗诇讜 讘讗讞专讜谉 砖诇 诪讜注讚 拽讟谉:



讻讘专 讬讚注转 砖讛讻诇讬诐 讗讬谉 诪拽讘诇讬谉 讟讜诪讗讛 注讚 砖转讙诪专 诪诇讗讻转谉 讬专讗讛 诪住讜讙讬讗 讝讜 砖讛诪讟讛 讗诐 住讬专讜讙讛 诪讙讘讛 讙诪专 诪诇讗讻转讛 诪砖谞住转专讙讛 砖讛专讬 讗讬谞讛 专讗讜讬讛 诇讛讞诇讬拽讛 讘注讜专 讛讚讙 诇讬驻讜转讛 砖讛专讬 讗讬谉 讬驻讬讛 谞专讗讛 讛讜讗讬诇 讜诪讻讜住讛 讛讬讗 讘讞讘诇讬诐 讜讗诐 讻谉 诪讛 砖讗诪专讜 讛诪讟讛 讜讛诪讻住讛 诪砖讬砖讜驻诐 讘注讜专 讛讚讙 专"诇 砖讬讞诇讬拽 讝专讜注讜转 讛诪讟讛 讘注讜讚 讛讚讙 驻讬专讜砖讛 讻砖讛讬讗 诪住讜专讙转 讘讬 讘讝注讬 专"诇 讘谞拽讘讬诐 砖讘讗专讜讻讜转 注爪诪谉 专"诇 砖讛讞讘诇讬诐 注讜讘专讬诐 讘谞拽讘讬诐 砖讘转讜讱 讗诪爪注 讛讗专讜讻讜转 讜讛诐 讛讬讜 住转诐 诪讟讜转 讘讗讜转讜 讝诪谉 砖讛专讬 讛拽砖讜 诪讝讜 诇诪讛 砖讗诪专讜 砖住讬专讜讙讛 诪讙讘讛 砖讗诐 讻谉 砖讬驻转 注讜专 讛讚讙 诇诪讛 诇讬 讜转讬专爪讜 讛讗 讜讛讗 专"诇 讘讬谉 诪讟讛 讘讬谉 讚专讙砖 住讬专讜讙讛 诪转讜讻讛 讗诇讗 诪讟讛 讗驻讜拽讬 讜注讬讜诇讬 讘讬 讘讝注讬 专"诇 讘谞拽讘讬诐 砖讘讗专讜讻讜转 注爪诪谉 讚专讙砖 注讬讜诇讬 讜讗驻讜拽讬 讘讗讘拽转讗 专"诇 诇讜诇讗讜转 讛谞拽专讗讜转 拽专讘讬讟讬谉 讻诪讜 砖讘讬讗专谞讜 讜诪讻诇 诪拽讜诐 讻诇 砖谞住转专讙讛 诪讙讘讛 讬专讗讛 砖讝讜 讛讬讗 讙诪专 诪诇讗讻转讛 讜诪拽讘诇转 讟讜诪讗讛 讗祝 讘诇讗 砖讬驻转 注讜专 讛讚讙:

砖讬讟讛 诪拽讜讘爪转

诪砖讬砖讜驻诐 讘注讜专 讛讚讙 讝讛讜 讙诪专 诪诇讗讻转谉 讜注讜砖讬谉 诇讛住讬专 讛拽住诪讬谉 拽讟谞讬诐 讛讘讜诇讟讬诐 讜诪讞诇讬拽讬谉 讗讜转讜 讘讗讜转讜 注讜专. 讜讛讛讬讗 讚讞讜诇讬谉 讚诪讬讬转讬 诪转讜住驻转讗 讚讻诇讬诐 讜讗诇讜 讛谉 讙诇诪讬 讻诇讬 注抓 砖讟诪讗讬诐 讻诇 砖注转讬讚 诇砖讜祝 讛讛讬讗 砖讬驻讛 讗讞专转 讛讬讗 砖讗讬谞讛 注砖讜讬讛 讗诇讗 诇谞讜讬. 讛专讗"诐 讝"诇.  


诪转谞讬转讬谉 讛谞讜讚专 诪谉 讛注讬专 诪讜转专 诇讬讻谞住 讘转讞讜诪讛 讘讗诇驻讬诐 砖诇讛. 讜讗住讜专 讘注讬讘讜专讛 砖讘注讬诐 讗诪讛 讜砖讬专讬讬诐 住诪讜讱 诇注讬专. 讜诇讛讻讬 拽专讬 诇讛讜 注讬讘讜专讛 砖讗诐 讬砖 讗驻讬诇讜 讘讜专讙谞讬谉 砖诐 诪讜讚讚讬谉 诪砖诐 讛讞讜诪讛 讜注诇 砖诐 砖讛讜讗 讘讜诇讟 诇讞讜抓 讻讘讟谉 讗砖讛 诪注讜讘专转 拽讜专讛 讗讜转讛 注讬讘讜专讛 砖诇 注讬专. 讛专讗"诐 讝"诇. 


讗诇讗 诪谉 讛讗讙祝 讜诇驻谞讬诐 诪诪拽讜诐 砖讛讚诇转 诪转注讻讘转 讘讗住拽讜驻讛 讻砖讛讬讗 谞注讜诇讛 (诇驻谞讬诐). 诪谉 讛讗讙祝 讜诇讞讜抓 讛讬讬谞讜 注讜讘讬 砖驻转 讛驻转讞 砖注讜诪讚 讻诇驻讬 讞讜抓 讘讝诪谉 砖讛驻转讞 谞注讜诇 讜讛讬讬谞讜 谞诪讬 注讜讘讬 讗住拽讜驻讛 砖讻诇驻讬 讞讜抓 砖讛讚诇转 诪转注讻讘转 讘讜. 驻讬专讜砖. 
讙诪专讗 讜讗讬诪讗 讗驻讬诇讜 讘转讞讜诪讛 讘讬 诪转讗 讚讛讗 转讞讜诪讬谉 拽专讬 诇讬讛 讞讜抓 诇注讬专 讻讚讻转讬讘 诪讞讜抓 诇注讬专 讜讗诐 讬讛讜砖注 讘转讞讜诪讬谉 拽讗讬 诇讗 讛讜讛 讘讬专讬讞讜 讗诇讗 讘驻谞讬 讬专讬讞讜. 
讛讗 讻讬爪讚 注讜诪讚 讘爪讚 讛诪砖拽讜祝 讜讬住讙讬专 讚讛讬讬谞讜 讞讜抓 诇注讜讘讬 讗住拽讜驻讛 讗诇诪讗 讚砖驻转 注讜讘讬 讗住拽讜驻讗 讞讬爪讜谞讛 砖讛讚诇转 谞谞注诇转 讘讜 讻诇驻谞讬诐 讚诪讬 讜讛讬讻讬 讗诪专讬谞谉 讚讻讬 谞讚专 诪谉 讛讘讬转 诪讜转专 诪谉 讛讗讙祝 讜诇讞讜抓 砖讗谞讬 讙讘讬 讘讬转 讚讻转讬讘 诪谉 讛讘讬转 注讚 砖讬爪讗 诪谉 讛讘讬转 讻讜诇讜 讞讜抓 诇讗讬住拽讜驻讛 诪诪砖 讗讘诇 讙讘讬 谞讚专讬诐 诪讜转专 诪谉 讛讗讙祝 驻谞讬诪讬 砖诇 讗住拽讜驻讛 讜诇讞讜抓. 驻讬专讜砖.





诪讛专砖"讗 - 讞讬讚讜砖讬 讛诇讻讜转

专砖"讬 讘讚"讛 诪转谞讬转讬谉 爪"诇 诪讛"讚 诇转讞讜诪讛 讜讗讞"讻 诪讛"讚 诇注讬讘讜专讗 讬讻讜诇 诇讬诇讱 讻爪"诇 诇注诪讜讚 讛住"讚 讜诇讞讜抓 讛住"讚 讜讗讞专 讻讱 诪讛"讚 砖讗谞讬 讙讘讬 讘讬转 讻爪"诇:

专砖"砖

讘诪砖谞讛 讜讗住讜专 诇讬讻谞住 诇注讬讘讜专讛. 讛专注"讘 驻讬专砖 讛讘转讬诐 讻讜' 讜讻"诪 讘驻讬' 讛专诪讘"诐. 讜诇砖讜谉 讛诪驻专砖 讙"讻 驻讙讜诐 谞讻谞住 讻讜'. (讗讘诇 砖讗专 讛诪驻专砖讬诐 讜讻谉 讛驻讜住拽讬诐 住转诪讜 讚讘专讬讛诐) 讜谞"诇 讚讗驻讬' 诇专"诪 讘驻"讛 讚注讬专讜讘讬谉 讚谞讜转谞讬谉 拽专驻祝 诇注讬专 讗祝 砖讗讬谉 砖诐 讘讬转 诪"诪 讛讻讗 讬讜讚讛 讚讗诐 讗讬谉 砖诐 讘讬转 诪讜转专 讚讗诪专讬谞谉 砖诐 讟注诪讬讛 诪拽专讗 讚诪拽讬专 讛注讬专 讜讞讜爪讛 讻讜' 注"砖 讗"讻 讞讝讬谞谉 讚诪讬拽专讬讗 讞讜爪讛 讜诇讗 注讬专 诪诪砖:

讛讙讛讜转 讬注讘"抓

讙诪' 讜讗驻讬拽讬 讘讗讘拽转讗. 谞"讘 谞"诇 驻讬专讜砖讜 讻诪讜 讛讗讘讬拽 砖讘诪专讞抓 驻"讜 讚诪拽讜讗讜转. 注诪"砖 砖诐:


专"谉 讚"讛 讘砖讜拽讗 讚爪诇诇讬 讻爪"诇:


砖诐 讚"讛 注专住讗 讚爪诇讗 讻讜' 讗讬谞讜 讻讜驻讛讜 讜拽讗诪专 专砖讘"讙 讚诪转讬专 讻爪"诇:





讞讬讚讜砖讬 讞转"住

讛谞讜讚专 诪谉 讛注讬专 讗住讜专 诇讬讻谞住 诇注讬讘讜专讛. 诪"诪 讗诐 注讬专 谞讘谞讬转 砖诐 讜讬砖 诇讛注讬专 讛讛讬讗 砖诐 讘驻"注 讛讬讗 谞讚讜谞讬转 讻注讬专 讘驻"注 讻讗砖专 讘讗专转讬 讘转砖讜讘转讬 住讬' 转转讻"讜. 讜注讬讬谉 转砖讜' 诪讛专"诪 讗"砖 讞"讘:


诪谉 讛讗讙祝 讜诇驻谞讬诐 讻讜' 讛讗 诪谉 讗讙祝 讜诇讞讜抓 讗讬谞讜 讘讻诇诇 讘讬转. 讜讘驻住讞讬诐 驻讛 注"讘 谞诪讬 诪讜讻讞 讻谉 讚讛专讬 砖注专讬 讬专讜砖诇讬诐 砖诇讗 拽讚砖讜 诪驻谞讬 讛诪爪讜专注讬诐 诇讗 拽讚砖讜 诪诪讬诇讗 注"讬 拽讚讜砖转 讛注讬专. 讜砖注专讬 注讝专讛 拽讬讚砖讜诐 讘驻"注 讗讘诇 讗讙讘 注讝专讛 诇讗 谞转拽讚砖讜. 讜讻谉 驻住拽 讛专诪讘"诐 讘讗讜讻诇讬 驻住讞讬诐 专驻"讟 诪拽"驻 注"砖 讜讛谞讛 诪注讜讘讬 砖驻转 讛讚诇转 讜诇驻谞讬诐 讻诇驻谞讬诐. 讜诪注讜讘讬 砖驻转讛 讜诇讞讜抓 讻诇讞讜抓. 讜诪拽讜诐 注讜讘讬 讛讚诇转 注爪诪讛 讗讬谞讬 讬讜讚注 讜讻诪讚讜诪讛 诇讬 砖诇讝讛 谞转讻讜讜谉 诪讙"讗 住讬' 谞讛 住拽讬"讗 讘砖诐 住' 转谞讬讗 讜注"砖 讘讗诇讬讛 专讘讛 讜爪"注 讜注诇 讞"诪 讻讗谉:

